1462.

Godina **1462** (**[[rimski brojevi|MCDLXII]]**) bila je redovna godina koja počinje u petak (1. 1. po julijanskom kalendaru).

## Događaji
* 21. 1. - Papa Pio II. šalje pismo kralju Matiji kojim ga moli da se izmiri sa nedavno krunisanim bosanskim kraljem Stjepanom.
* 22. 1. - Portugalci otkrili Zelenortsko ostrvo São Vicente; ove godine počinje naseljavanje tih ostrva, prvo mesto je Cidade Velha.
* januar? - Lekë Dukagjini iz zasede ubio rođaka Dragu Dukaghinija.
* januar - februar - Vlad III Dracula ubio sultanovog poslanika Hamza-pašu (koji je trebao da ga zarobi), zatim hara južnom Vlaškom i Bugarskom, gde nabija hiljade Turaka i muslimanskih Bugara na kolac.
* februar (tj. džumadel-ula 866. A. H., 1. feb. - 3. mart) - Vakufnama Isa-beg Isakovića - tekija, mlin i konačište - saraj po kome je Sarajevo dobilo ime.
* 24. 3. - Mletačka općina prihvaća ponudu kliskog kastelana za predaju, ali kasnije se predomišlja (tako grad ostaje banu Pavlu Sperančiću).
* 27. 3. - Umro Vasilije II., veliki knez Moskve, nasleđuje ga sin Ivan III. (1462-1505).
* 31. 3. - Papa Pio II. opozvao Bazelski kompaktat sa češkim husitima iz 1433.
* 3. 4. - U Gracu dogovoren privremeni mir između ugarskog kralja Matije i nemačkog cara Fridriha III, uz posredovanje papinog legata Jeronima Landa i Ivana Viteza, varadinskog biskupa i upravitelja zagrebačke biskupije - caru će se platiti 80.000 dukata a on će vratiti krunu sv. Stjepana i grad Šopron (Ugari tražili još pet gradova).
* 7. 5. - Umro venecijanski dužd Pasquale Malipiero, naslediće ga Cristoforo Moro (1462-71).
* 14. 5. - Kralj Matija se nagodio sa Janom Jiskrom od Brandisa - Jiskra mu se potčinio za 40.000 dukata i jedan grad.
* maj, krajem - Izmirenje ugarskog kralja Matije Korvina i bosanskog Stjepana Tomaševića - priznato krunisanje ovog drugog, ali ostaje ugarski vazal, daje mu novac za otkup krune i *prekida slanje danka sultanu* (predaja nekih gradova Ugarskoj?).
* 17. 6. - Noćni napad u Trgovištu - Vlad III Dracula pokušao da ubije sultana Mehmeda II u vojnom logoru.
* avgust - Kastiljanci uzeli Gibraltar od granadskih Mavara.
* avgust, krajem - Vladislav Hercegović sa turskom vojskom napada oca Stjepana - traži mu pola zemlje, a sultan traži 100 000 dukata ili tri grada (Čačvina, te Mićevac i Klobuk kod Trebinja); herceg poražen na Breznici kod Pljevalja (Vladislav će dobiti četvrtinu zemlje).
* 17. 9. - Trinaestogodišnji rat: bitka kod Švjecina, velika poljska pobeda nad teutonskim vitezovima.
* 9. 10. - Mletački Savjet desetorice (''Consejo dei Diese'') odlučio je da imovinske odnose u Zeti i Albaniji razmatraju Signorija i Colegio (sledi nered u finansijama tamošnjih gradova).
* novembar - Turahanoglu Omer-beg zamalo zauzeo mletački Lepanto (Naupakt) - uvertira za Tursko-mletački rat (1463–1479).
* 2. 12. - Jan Jiskra zarobio Vlada III Drakulu i predao ga Matiji Korvinu (u međuvremenu Turci u Vlaškoj postavili Vladovog brata Radua III).

### Tokom/tijekom godine
* Ugarsko-hrvatski kralj Matija Korvin se žali Mlečanima da su Turci iz njegove zemlje u zadnje tri godine odveli "najmanje 200.000" stanovnika.
* Turci u ovo doba vladaju Višegradom i okolinom.
* Turci zauzeli ostrvo Lezbos, kojim je vladala đenovska porodica Gattilusi.
* Počeo Katalonski građanski rat (1462-72).
* Ivan Vitez od Sredne postavljen za upravitelja Zagrebačke biskupije, ali papa se tome usprotivio, jer je Ivan već varadinski biskup - pošto kralj ne priznaje Dimitrija Čupora, stolica ostaje upražnjena još tri godine.
* Bivša despotica Jelena Paleolog Branković od jeseni boravi osam meseci u Dubrovniku.

## Rođenja

* 2. 1. - Piero di Cosimo, italijanski umetnik († 1521)
* 1. 2. - Johannes Trithemius, nemački opat, kriptograf i okultista († 1516)
* 27. 6. - Louis XII, francuski kralj († 1515)
* 16. 9. - Pietro Pomponazzi, italijanski filozof († 1525)
* Jodocus Badius, nizozemski štampar († 1535)

## Smrti

* 27. 3. - Vasilije II., veliki knez Moskve (* 1415)
* 8. 5. - Palla Strozzi, firentinski bankar i filozof (* ca. 1372)
* 22. 5. - Johan II, gorički grof (* ca. 1433)
* Niccolò Gattilusio, poslednji knez Lezbosa
* Esen Buqa II, kan Mogulistana
* Dai Jin, kineski slikar (* 1388)

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vladimir Ćorović, Historija Bosne
* Grupa autora, Istorija Crne Gore